Societatea Română de Radiodifuziune, care are peste 2.000 de angajați, este încă în căutare de personal. De această dată, Radioul public caută un bufetier care să lucreze la cabinetul președintelui director general, Georgică Severin!

Un document al departamentului de Resurse Umane arată care sunt condițiile pe care trebuie să le îndeplinească cei care își doresc acest post. Printre acestea: „să nu se afle în incompatibilitate cu funcția pe care o ocupă”.

Pentru job se cer studii liceale (Bacalaureatul nu este obligatoriu), iar candidatul ideal trebuie „să aibă capacitate deplină de exercițiu”. De asemenea, candidatul trebuie să aibă domiciliul în România, să fie român, cetățean UE ori să aparțină statelor din Spațiul Economic European, să nu fi fost condamnat în trecut și să cunoască limba română.



Urmărește cel mai nou VIDEO Știri VIDEO | Sărbătoare mare la Timișoara după ce a câștigat Dominic Fritz

Dosarul final trebuie să conțină nu mai puțin de nouă documente și adeverințe, însă niciunul nu se referă la experiență în domeniu.

Înscrierile se fac până pe 14 ianuarie, iar a doua zi va avea loc selecția dosarelor. Pe 20 ianuarie se va susține proba practică (conform tematicii – “pregătirea sălii de ședințe pentru diverse activități și evenimente”), iar ultima etapă, interviul, este programată pentru 23 ianuarie.

Cum anunțul a fost postat pe 23 decembrie, în pragul Ajunului Crăciunului, întreg procesul recrutării unui bufetier pentru președintele Radio România durează nu mai puțin de o lună!



Libertatea a încercat să obțină opinia președintelui – director general al Societății Române de Radiodifuziune, Georgică Severin, însă nu a reușit până la publicarea materialului de față.

PARTENERI - GSP.RO Simona Halep despre cele mai grele două momente din viață: „E ceva personal. Nu am vorbit despre asta, nici părinții nu au știut”

PARTENERI - PLAYTECH Noua hartă politică a României. Câți primari și consilieri au PSD, PNL, USR-Plus, în țară

HOROSCOP Horoscop 28 septembrie 2020. Peștii au nevoie de mult dorita liniște și aceasta este greu de obținut

Scoala9.ro EDUCAȚIA ÎN LUME. Protestul „nu contează cât de lung am părul” al elevilor thailandezi